**ÚTMUTATÓ**

**A SZAKDOLGOZAT KÉSZÍTÉSÉHEZ**

valamint rövid tájékoztató a szakdolgozatvédésről

**EGÉSZSÉGÜGYI SZERVEZŐ ALAPKÉPZÉSI SZAKON**

**2020**

**Az útmutató célja** tájékoztatni a hallgatókat:

* a szakdolgozat készítésének szabályairól és menetéről
* a szakdolgozat tartalmi és formai követelményeiről
* a szakdolgozat értékelési szempontjairól
* a szakdolgozat védésének körülményeiről

**TARTALOMJEGYZÉK**

[1 A szakdolgozat 5](#_Toc34749820)

[1.1 A szakdolgozati téma 5](#_Toc34749821)

[1.2 A témavezető 5](#_Toc34749822)

[1.3 A szakdolgozatnak tükröznie kell, hogy 5](#_Toc34749823)

[1.3.1 A szakdolgozat „műfaja” 6](#_Toc34749824)

[1.3.2 A szakdolgozatnak önálló munkának kell lennie, ezért 6](#_Toc34749825)

[1.3.3 A plágiumról 6](#_Toc34749826)

[1.3.4 Felmentés a dolgozat megírásának kötelezettsége alól 7](#_Toc34749827)

[2 A szakdolgozat felépítése 8](#_Toc34749828)

[2.1 Címoldal tartalma (ld. 1.sz. melléklet) 8](#_Toc34749829)

[2.2 Tartalomjegyzék, ábrajegyzék 8](#_Toc34749830)

[2.3 Absztrakt 8](#_Toc34749831)

[2.4 Maga a dolgozat 8](#_Toc34749832)

[2.4.1 A szakdolgozat terjedelme és tagolása 9](#_Toc34749833)

[2.4.2 Bevezetés 9](#_Toc34749834)

[2.4.3 Eszközök és módszerek 9](#_Toc34749835)

[2.4.4 Eredmények 9](#_Toc34749836)

[2.4.5 Következtetések 9](#_Toc34749837)

[2.4.6 Diszkusszió és összegzés 10](#_Toc34749838)

[2.4.7 Irodalomjegyzék 10](#_Toc34749839)

[2.4.8 Köszönetnyilvánítás 11](#_Toc34749840)

[2.4.9 Mellékletek 11](#_Toc34749841)

[3 A SZAKDOLGOZAT KÜLALAKJÁRA VONATKOZÓ FORMAI ELŐÍRÁSOK 12](#_Toc34749842)

[3.1 Oldalbeállítás 12](#_Toc34749843)

[3.2 Egyéb formai követelmények 12](#_Toc34749844)

[3.3 Táblázatok, ábrák készítése 12](#_Toc34749845)

[4 A dolgozat benyújtása 13](#_Toc34749846)

[4.1 Dolgozat beadásának feltételei 13](#_Toc34749847)

[4.2 A dolgozat formája, beadása 13](#_Toc34749848)

[5 A szakdolgozat értékelése 13](#_Toc34749849)

[6 A szakdolgozatvédés 14](#_Toc34749850)

[7 MELLÉKLETEK 15](#_Toc34749851)

[1. sz. melléklet: Címlap 15](#_Toc34749852)

[2. sz. Melléklet: Segédlet a témabejelentés tartalmi részéhez 16](#_Toc34749853)

[3. sz. melléklet: Témavezetői igazolás 17](#_Toc34749854)

[4. sz. melléklet: Értékelőlap 18](#_Toc34749855)

[5. sz. melléklet: Szakdolgozati témabejelentő 21](#_Toc34749856)

# 

# 

# **A szakdolgozat**

*A szakdolgozat célja, hogy a hallgató bemutassa, hogy a tanulmányai alatt elsajátított módszerekkel képes egy releváns szakmai probléma elemzésére, és legalább elvi megoldására.*

A szakdolgozat elkészítése során a hallgató az élettudományok, különösen az egészségtudomány bármely informatikai, szervezési illetve menedzsment vetületű problémakörének önálló, tudományos igényességű feldolgozása révén sajátítsa el a könyvtárhasználat és irodalomkutatás módszereit, fejlessze lényegmegragadó képességét és képes legyen szakmai munkájának eredményét és a szakterületről alkotott véleményét tömören és szabatosan megfogalmazni.

## A szakdolgozati téma

A szakdolgozati témát a hallgató

* kiválasztja az intézet által meghirdetett témák közül, vagy
* saját javaslatként, határidőben, a megadott formában és minőségben bejelenti az Intézet részére, és azt a választott témavezető és a szakdolgozati tárgyfelelős elfogadja.

## A témavezető

A szakdolgozat készítését témavezető irányítja. Témavezető az adott témában megfelelő tudományos és/vagy gyakorlati jártassággal rendelkező személy lehet, aki a kar oktatója és kutatója, illetve a képzést vezető oktató, a képzésért felelős oktatási szervezeti egység vezetőjének engedélyével külső szakember is lehet.

A témavezető személyét, elérhetőségét a hallgató a témaválasztással egyidejűleg, megadott határidőben és formában jelenti be az Intézet részére. Indokolt esetben „többes témavezetésre” is lehetőség van. A témabejelentést úgy kell megírni, hogy abból kétség nélkül megállapítható legyen a kérelmezett témavezető személye, képesítése/jártassága és elérhetősége, valamint a téma jelen útmutatónak és a vonatkozó szabályzatoknak való megfelelése. (ld. 2., 5. sz. melléklet)

A szakdolgozat témájának jelentős, ill. a témavezető személyének megváltoztatására a 7. szemeszter kezdetéig van lehetőség. A változást az eredeti bejelentéssel egyező formában és módon, haladéktalanul kell megtenni. A dolgozat végső címének nem kell szó szerint megegyeznie a témabejelentőben megadott munkacímmel.

A dolgozat elkészítése során a hallgató és a témavezető **dokumentáltan, legalább 3 alkalommal** konzultáción vesz részt. (ld. 3. sz. melléklet.)

## A szakdolgozatnak tükröznie kell, hogy

* a hallgató képes az önálló munkára,
* rendelkezik a témához kapcsolódó tudományterület alapvető ismereteivel,
* ismeri a tudományos tevékenységhez szükséges alapvető technikákat, és alkalmazni is tudja azokat a feladatok megoldása során, ismeri saját szakdolgozati munkájának korlátait és
* kellőképpen jártas a választott téma szakirodalmában.
* A téma feldolgozása során kötelezően meg kell ismerni a témával kapcsolatos alapvető külföldi és hazai munkákat. Bizonyítottan kell használni tudni a szakterület legfontosabb hazai és nemzetközi folyóiratait, elektronikus **szakirodalmi forrásokat** (bibliográfiai és teljes szövegű forrásmunkákat).

### ***A szakdolgozat „műfaja”***

A szakdolgozat a vizsgált probléma természetétől függően műfajilag többféle lehet. A teljesség igénye nélkül, lehet például:

* Egy software tervezése, programozása, illetőleg a támogatandó folyamatok felmérése, elemzése.
* Valamilyen egészségügyi adatkör elemzése statisztikai, adatbányászati stb. módszerekkel, az elemzésből következtetések levonása/ajánlások megfogalmazása.
* Valamilyen ellátási forma gazdasági, gazdaságossági, finanszírozási elemzése.
* Ágazati szereplők körében végzett, szociológiai jellegű felmérés (kérdőíves adatgyűjtés) és az eredmények értékelése.
* Szakirodalmi review szakdolgozatként csak abban az esetben fogadható el, ha
  + az adatgyűjtés megfelelő metodikával történt,
  + olyan területet vizsgál, amelyben a szakértők véleménye nem egységes,
  + a különböző álláspontot tükröző források kritikai elemzésével és összevetésével, vagy bármely más módon hozzáadott saját értéket tartalmaz.
* A választott módszert a szakma szabályainak megfelelően kell alkalmazni. Például nem fogadható el kérdőíves felmérés vagy interjú, ha a minta alapján nem vonható le általános következtetés – ezek legföljebb tájékozódásként értelmezhetők, a szakdolgozat eredményei ilyenekre nem alapozhatók.

### ***A szakdolgozatnak önálló munkának kell lennie, ezért***

* egy téma irodalmi áttekintése, feldolgozása kizárólag akkor fogadható el, ha a hallgató azt elemző módon, esetleg új megközelítésben vagy összehasonlításban dolgozza fel, és saját következtetésekre jut,
* a cikkek, könyvrészletek, internetes lapok egyszerű összeollózása nem elfogadható,
* a szakdolgozat témája lehet olyan munka, amelyet a hallgató szakmai gyakorlat vagy hallgatói munkavégzés során egy csoport vagy munkaközösség tagjaként végzett, de ebben az esetben világosan be kell mutatnia, hogy mi az ő konkrét, saját hozzájárulása a munkához.

### ***A plágiumról***

* Más szellemi termékének saját eredményként feltüntetése nem pusztán szakmai hiba vagy fegyelmi vétség, hanem súlyos büntetőjogi következményei is lehetnek. A szakdolgozat készítőjének tisztában kell lennie a hivatkozásokkal kapcsolatos elvárások teljesítésével, illetve az ennek elmaradásából fakadó következményekkel.
* A honlapon (http://semmelweis.hu/dei/) megtalálható az erről szóló tájékoztató.

### ***Felmentés a dolgozat megírásának kötelezettsége alól***

A szakdolgolgozat megírásának kötelezettsége alól a téma szerint illetékes oktatási szervezeti egység vezetőjének javaslata alapján a kar dékánja felmentést adhat azoknak a hallgatóknak, akik:

* egy-, illetve kétszerzős rektori pályamunkát készítettek és a pályázaton I. helyezést értek el,
* valamely lektorált tudományos folyóiratban első szerzős dolgozatot közölnek a szak témájához kapcsolódóan,
* jelen tanulmányok alatt OTDK I-III helyezést értek el.

A felmentés iránti kérelmet a hallgatónak a Dékáni Hivatalba kell benyújtani.

Szakdolgozat megírása alóli mentesség ugyanakkor nem mentesíti a szakdolgozat megvédése alól a hallgatót, azaz a fenti munkát kell megvédenie.

# 

# **A szakdolgozat felépítése**

A szakdolgozat felépítése a következő:

* fedőlap: bekötött példány esetén a külső fedőlap a szakdolgozat címét, a szerző és témavezető adatait a címoldallal megegyezően tartalmazza, a címerek és az Intézet megnevezése nem szükséges.
* címoldal
* ajánlás/mottó (opcionális)
* tartalomjegyzék (kattintásra működő hivatkozásokkal)
* ábrajegyzék (opcionális)
* rövidítések jegyzéke (amennyiben szükséges)
* absztrakt: rövid kivonata a dolgozatnak magyar nyelven
* abstract: angol nyelvű, az előző fejezet szöveghű fordítása
* a dolgozat érdemi részének logikai felépítése:

1. Bevezetés
2. Eszközök és módszerek
3. Eredmények
4. Következtetés
5. Diszkusszió, összegzés
6. Köszönetnyilvánítás (opcionális)
7. Irodalomjegyzék
8. Mellékletek (opcionális)

## Címoldal tartalma (ld. 1.sz. melléklet)

## Tartalomjegyzék, ábrajegyzék

Kattintásra működő, automatikus hivatkozással készüljön. Az oldalszámok feltüntése opcionális.

## Absztrakt

Az absztrakt a dolgozat rövid, fél-egy oldalas összefoglalója, mely az Intézet honlapján közzétételre kerül. Az absztrakt alapján megállapíthatóak a következők:

* mi a szakdolgozat témája, miért aktuális és fontos,
* milyen kérdéseket vizsgált a hallgató,
* milyen vizsgálati módszereket alkalmazott,
* milyen eredményeket ért el,
* milyen fontos következtetésekre jutott.

Az absztrakt angol verzióját a magyar változat alapján a szakmai szöveghűség figyelembe vételével kell elkészíteni.

## Maga a dolgozat

A szakdolgozat nyelve a **magyar**. Előzetes intézeti jóváhagyás után a szakdolgozat angol nyelven is elkészíthető. A címlapra, fedlapra, absztraktra vonatkozó követelményeket minden esetben magyarul (is) teljesíteni kell.

### ***A szakdolgozat terjedelme és tagolása***

A dolgozat 30 oldalnál nem lehet kevesebb, de 50 oldalnál ne legyen több (szövegtartalom: 50.000 – 100.000 karakter szóközökkel).

A terjedelem mérését a Bevezetéssel kezdjük, a terjedelembe az ábrák, táblázatok és az irodalomjegyzék is beletartoznak, de a mellékletek már nem.

A szakdolgozat további részét fejezetekre kell tagolni, szükség esetén alfejezetekre. Minden fejezetnek és alfejezetnek címe van. A címek decimális rendszerben legyenek sorszámozva. A fejezetek száma és hossza változhat, a téma indokoltságának megfelelően.

### ***Bevezetés***

A témaválasztás indoklása, a téma előzményei, a célkitűzések. Ismertesse, mivel foglalkozik a szakdolgozat és mivel nem. Megvilágíthatók a dolgozat egyes részei. Az első oldal, ahol megjelenik az oldalszám, de a számozás a címoldallal kezdődik. A Bevezetés az első számozott fejezet. A bevezetésben kell leírni a megvizsgálni kívánt problémát, és a konkrét célkitűzést. Előnyös, ha a hallgató a fölvetett problémára vonatkozó hipotézist tud megfogalmazni.

### ***Eszközök és módszerek***

A hallgató röviden ismerteti a vizsgálni kívánt probléma megoldásához használt eszközöket (mérőműszerek, szoftverek, felhasznált adatforrások), illetve a kapott/kinyert elemzett adatok körét és legfontosabb jellemzőit, beleértve az adatszerzési folyamatot is.

Gyakori hiba, hogy a hallgatók nem tudják megkülönböztetni a probléma szempontjából releváns és irreleváns eszközöket. Az ilyen mondatokat pl., hogy: „kutatásomhoz az internetet hívtam segítségül” vagy „dolgozatomat MS WORD szövegszerkesztővel készítettem” mindenképp el kell kerülni. Ugyanakkor egy statisztikai teszt esetében már nem közömbös, hogy milyen software-rel végezte a hallgató. *A felhasznált módszerek, anyagok, adatok stb. leírása olyan kell legyen, hogy biztosítsa az eredmények reprodukálhatóságát.*

### ***Eredmények***

A dolgozat elkészítése során végzett munka eredményének (szoftver, folyamatábra, szakmai dokumentum, adatbázis) részletes, rendszerező bemutatása. Ezek csak a hallgató által előállított eredmények lehetnek, mások munkájának eredménye ebben a részben nem szerepelhet. Elemzések esetén a (statisztikai) számítások végeredményének részletes, de a lényeget bemutató/kiemelő szöveges, táblázatos vagy grafikus ismertetése. Ebben a részben csak tények szerepelnek, az eredmények értelmezése a következő fejezetre tartozik.

### ***Következtetések***

Az eredmények alapján következtetések levonása: pl. „Eredményeim alapján kijelenthető, hogy...”. Ebben a fejezetben kell választ adni arra, hogy a kapott eredmények alapján milyen válasz adható a bevezetésben fölvetett kutatási kérdésre, illetve milyen megoldást adnak a vizsgált problémára. Amennyiben a Bevezetés hipotézist tartalmaz, akkor az Eredmények fejezetben kell nyilatkozni arról, hogy az eredmények alátámasztják vagy cáfolják-e a hipotézist.

### ***Diszkusszió és összegzés***

Ebben a részben rövid utalást kell tenni arra, hogy mi lett a végül elvégzett munka lényege, az elért eredmények hogyan viszonyulnak ugyanezzel a problémával foglalkozó más munkák eredményeihez (egybehangzók, ellentétesek, kiegészítő jellegűek stb.). Világosan be kell mutatni, hogy milyen önálló munkát végeztünk, kiemelve a fő eredményeket, következtetéseket és azok korlátait, valamint az esetleges, további javasolt munkánkat, vizsgálatokat.

### ***Irodalomjegyzék***

Itt történik azoknak a szakirodalmaknak a felsorolása, amelyeket a szakdolgozat készítése során a hallgató elolvasott, feldolgozott.

Csak olyan szakirodalmak szerepeljenek az irodalomjegyzékben, amikre a dolgozat szöveges részében hivatkozás is történik. Minden egyes - az irodalomjegyzékben szereplő - irodalomra hivatkozni kell a szövegben. Szakirodalomnak csak olyan forrás minősül, amely a tudományos közlemények kritériumainak megfelel. (Ezek lényegében megegyeznek a jelen útmutatóban leírt tartalmi elvárásoknak.) **Mindenképpen szükséges, hogy az idézett munkának legyen szerzője (konkrét személy vagy intézmény, testület), címe, megjelenés helye (folyóirat vagy könyvkiadó) és dátuma.**

#### **Hivatkozások formátuma**

A hivatkozások formátuma legyen szabványos és egységes. Pl.:

* Folyóirat esetén:  
  [1] Kovács J.: Hogyan írjunk tudományos közleményt, Jó folyóirat, 23., 2007., 23-34.
* Könyv esetén:   
  [2] Kovács J.: Könyvem a cikkírásról, Springer Verlag, 2007., ISBN: 123456
* Internetes hivatkozás esetén:   
  [3] Kovács J.: Internet alapok, <http://www.kovacsonline.com>/internetalapok.pdf, 2009.04.17. utolsó letöltés 2019.10.5(Itt az URL a folyóirat címét, kiadvány számát, oldalszámot helyettesíti.) Az URL-nek pontosan oda kell mutatnia, ahonnan a hivatkozott dokumentum letölthető. Dátumként a cikk keltezési dátumát kell megadni, az utolsó letöltés dátuma az a nap, amikor a hallgató utoljára nyitotta meg a hivatkozott forrást.

A hivatkozásoknál nem teszünk különbséget a szó szerinti, azaz „idézetek”, illetve a tartalom szerinti, azaz lényegi hivatkozás között, mindegyiket a szövegben, pl. [12] módon jelöljük. A hivatkozások sorszámozását az előfordulás sorrendje határozza meg.

#### **Idézetek**

Amennyiben a hallgató a dolgozatban a fenti kritériumoknak meg nem felelő forrásanyagot használ (pl. jogszabály, napi sajtó, internetes blog, Wikipedia stb.) ezek fölhasznált anyagnak minősülnek, az Eszközök Módszerek részben kell felsorolni őket, lábjegyzetben vagy a folyó szövegben zárójelben megadva a pontos címet (Pl. *1997. évi XLVII. törvény az egészségügyi és a hozzájuk kapcsolódó személyes adatok kezeléséről és védelméről* vagy „*Megkapták a kiegészítő támogatást a közfinanszírozott fogorvosi szolgálatok és szakrendelések*, Magyar Nemzet Online, 2020. FEBRUÁR 19. SZERDA 14:33, <https://magyarnemzet.hu/belfold/megkaptak-a-kiegeszito-tamogatast-a-kozfinanszirozott-fogorvosi-szolgalatok-es-szakrendelesek-7796672/>, utolsó letöltés 2020 február 21)

Szó szerinti, illetve közel szó szerinti idézet akár szakirodalomnak minősülő, akár egyéb forrás esetén főszabályként még a forrás megjelölése esetén is tilos. Kivétel lehet egy-egy definíció vagy olyan kötött megfogalmazású állítás, irodalmi mű, ahol a szöveg bárminemű változtatása a lényeget érintené (Pl. A WHO meghatározása az egészségről) A szószerinti idézetet idézőjelbe kell tenni és vizuálisan jól felismerhetően elkülöníteni. A szószerinti idézetnek a lehető legkisebb terjedelműnek kell lennie, az idézetek semmiképpen nem tehetik ki a dolgozat terjedelmének érdemi részét.

Az idézetek esetében figyelemmel kell lenni az esetleges szerzői jogokra is!

### ***Köszönetnyilvánítás***

A köszönetnyilvánítás nem kötelező, de egy jelentős gesztus mindazok felé, akik segítették a szakdolgozat elkészítését, éppen ezért nem illik elhagyni a dolgozat végéről.

### ***Mellékletek***

* Nem kötelező, de a szakdolgozat tartalmazhat mellékleteket, amelyek szövegbe illesztése zavaró lehet az olvasás szempontjából.
* Ide kerülnek a nagyméretű táblázatok, ábrák, azok az adatok, amelyek az eredmények, következtetések megértéséhez szükségesek.

# 

# **A SZAKDOLGOZAT KÜLALAKJÁRA VONATKOZÓ FORMAI ELŐÍRÁSOK**

## Oldalbeállítás

* Papírméret: A4, álló helyzetű.
* Margók: alsó, felső 2,5 cm, jobb 2,5 cm, bal 4 cm.
* Oldalak számozása: szöveggel egyező betűtípus, láblécben jobb oldalon elhelyezve.
* Oldalszám: a Bevezetés első oldalától látható, de a teljes dokumentumra érvényes.
* Egyoldalas nyomtatás.

## Egyéb formai követelmények

* Betűtípus: Times New Roman, vagy egyéb igen elterjedt, magyar ékezetes betűtípus. Betűméret: 12 pont.
* 1,5-es sortávolság, sorkizárt bekezdés igazítás.
* A fejezeteket a szövegszerkesztőben beállított „Címsor 1, Címsor 2, Címsor 3” stílusra kell beállítani (a tartalomjegyzék automatikus generálása miatt).
* Lábjegyzet, végjegyzet: a rendszer által biztosított formátumban elfogadható.

## Táblázatok, ábrák készítése

A táblázatokat, ábrákat folyamatosan sorszámozni kell (1. ábra, 2. ábra …, 1. táblázat, 2. táblázat.. ) és címmel kell ellátni. A táblázatokon, ábrákon szerepeltetni kell az adatok forrását. Csak kivételesen szerepelhet a dolgozatban olyan ábra illetve táblázat, amelyet nem a hallgató készített. Ezt az ábra ill. táblázat aláírásában külön föl kell tüntetni. Ilyen esetben tekintettel kell lenni az esetleges szerzői jogokra (általában a kiadó, ill. szerző írásos engedélye szükséges!).

# 

# **A dolgozat benyújtása**

## Dolgozat beadásának feltételei

* A szakdolgozat csak abban az esetben készíthető el, ha a hallgató téma és a megfelelő jártasságú témavezető megfelelő formátumú bejelentését az Intézet által meghirdetett határidőben megteszi. A szakdolgozati témabejelentő (5. sz. melléklet) egy félévre vonatkozik. Halasztás vagy sikertelen szakdolgozat készítés esetén a szakdolgozati tárgyfelelős oktató dönt új témabejelentő szükségességéről.
* A hallgató a szakdolgozat elkészítése folyamán *legalább három alkalommal konzultált a témavezetővel*, melyet a 3. sz. mellékletben található tartalmú igazolással bizonyít. Az igazolást a dolgozattal egyidejűleg kell leadni.
* A dolgozattal egyidejűleg a plágium-nyilatkozat is leadandó.
* Nem adható le, illetve elutasításra kerül az a dolgozat, melynek tartalmi szempontból közel végleges változata a témavezetővel nem került egyeztetésre.

## A dolgozat formája, beadása

A szakdolgozatot minimális külalaki követelményként **spirálozó géppel** összefűzve, 2 példányban, valamint pdf formátumbanis be kell adni **az Intézet által megadott határidőre.**

A dolgozat leadásáról a hallgató átvételi elismervényt kap.

# **A szakdolgozat értékelése**

A dolgozat leadása után az Intézet azt értékelésre kiadja egy, az Intézet által választott opponensnek. Az opponens(ek) kiléte a hallgató előtt a bírálat megismeréséig titok.

A témavezető a szakdolgozatot nem osztályozza, de nyilatkozik a dolgozat beadhatóságáról. A témavezető osztályzattal értékeli a hallgató aktivitását a szakdolgozat készítése során. Ez az értékelés a Szakdolgozat c. tantárgy gyakorlati jegye lesz.

Az opponensi értékelőlapot, az abban foglalt megállapításokkal a védéskor a Bizottság a szakdolgozattal együtt megkapja betekintésre.

Az Értékelőlapot a 4. melléklet tartalmazza.

* Az opponens a szakdolgozatot 1-5 osztályzattal értékeli, emellett bírálatot is készít, amelyről az Intézet a védés előtt legalább 5 munkanappal értesíti a hallgatót. Az értékelésnél tekintetbe kell venni a dolgozatba foglalt önálló vizsgálódás mértékét.
* Elégtelen bírálat esetén további, független opponens bevonása mellett az Intézet igazgatója dönt a védésre bocsáthatóságról.

A szakdolgozat akkor bocsátható védésre, ha mind a témavezető, mind a felkért opponens védésre alkalmasnak minősíti, azaz legalább 2-est ad rá. Amennyiben a szakdolgozat bírálati jegye elégtelen, az Intézet igazgatója újabb opponenst jelöl ki, akinek véleménye alapján dönt a védésre bocsáthatóságról.

Elégtelen diplomamunkát (szakdolgozatot) pótolni legfeljebb két alkalommal lehet. A diplomamunka két alkalommal való elégtelen minősítése esetén a vizsgára bocsátás lehetőségről az adott oktatási szervezeti egység vezetője dönt.

# **A szakdolgozatvédés**

A 7. félévben a hallgató a Szakdolgozat c. tantárgyra a témavezetői értékelés alapján **gyakorlati jegyet** kap.

A szakdolgozat védése legalább 3 fős bizottság előtt történik.

A védésre a Bizottság tagjain túl meghívást kapnak a hallgató témavezetője és opponense(i). A védés előre bejelentett igény esetén és férőhelytől függően nyilvános. A nyilvánosság az adott vizsgaidőszakban védésben érintett hallgatókra nem vonatkozik. Egyéb személyek részvételi szándékát technikai okokból az Intézet részére 5 munkanappal előre szükséges bejelenteni.

A védés elején az aznapra beosztott hallgatókat a Bizottság köszönti, majd a védés a meghirdetett időrendben zajlik. Az egyéni felelet prezentáció bemutatásával kezdődik. A prezentáció történhet MS Powerpoint, Prezi alkalmazásával. Amennyiben a hallgató más prezentációs keretrendszert kíván alkalmazni, a technikai feltételeket előzetesen egyeztetnie kell.

(A prezentációhoz az Intézet számítógépet, projektort, és Windows operációs rendszert MS Powerpoint keretrendszert biztosít, minden egyéb igény esetén a hallgató köteles azt biztosítani. A bemutatók feltöltésére és tesztelésére a védés megkezdése előtt legalább 30 perccel lehetőséget biztosítunk.)

A prezentáció időkerete 10 perces, melyet követően további kb. 10 percben a hallgató válaszol a korábban, az opponens által írásban feltett kérdésekre, majd a bizottság által feltett további, helyben feltett kérdésekre. A védés teljes időtartama nagyjából 20-25 perc.

A védés érdemjegyét a Bizottság határozza meg, az opponens által javasolt jegy a Bizottságot nem köti, indokolt esetben attól tetszőleges mértékben és irányban eltérhet. A védés érdemjegye a diploma minősítésébe beleszámít.

A védések értékelése az aznapi összes védés lezajlása után történik.

A védés végén a hallgató szakdolgozatának egyik példányát (amennyiben a leadottakból egy díszkötésű, úgy azt) visszakapja.

# 

# **MELLÉKLETEK**

## 1. sz. melléklet: Címlap

**A SZAKDOLGOZAT CÍME**(18 pt, félkövér, nagybetűs, középre zárt)

Témavezető:(12 pt, balra zárt)

**Neve** (14 pt, félkövér, balra zárt)

Beosztása (12 pt, balra zárt)

Készítette: (12 pt, balra zárt)

**Szerző neve** (14 pt, félkövér, balra zárt)

Szak, évfolyam(12 pt, balra zárt)

**Budapest** (14 pt, félkövér, középre zárt),

**202(…)** (14 pt, félkövér, középre zárt)

## 

## 2. sz. melléklet: Segédlet a témabejelentés tartalmi részéhez

(A témabejelentő formáját illetően ld. az 5. sz. mellékletet.)

Az alábbi szempontok alapján mutassa be a szakdolgozata tervét:

**A választott téma:**

A választott téma rövid ismertetése. Az intézet által kiírt téma esetén elegendő a kiírás szövegének föltüntetése. Ha a hallgató saját témát választ, annak leírása legyen elég informatív ahhoz, hogy meg lehessen ítélni a témának a szakon elvégzett tanulmányokhoz való illeszkedését.

**A szakdolgozat tervezett címe:** Munkacím, amely a dolgozat elkészítése során változhat, ha ez nem jár a téma, illetve a kutatási kérdés lényeges változásával.

**A megoldani kívánt kutatási kérdés, hipotézis:**

Mit vizsgál a dolgozata? Határozza meg azt a konkrét kutatási kérdést vagy problémát, amit vizsgálni, ill. megoldani szeretne. Amennyiben lehetséges, fogalmazzon meg egy, legföljebb két hipotézist, amit a dolgozat elkészítése során igazolni, vagy cáfolni fog.

**A probléma megoldásához tervezett, módszer, felhasználni kívánt adatok, és azok forrása:**

Írja le, milyen módszerrel szeretné a kutatási kérdést megoldani, hogyan fogja az ehhez szükséges adatokat beszerezni, milyen módon és milyen eszközökkel fogja feldolgozni őket. Milyen tervező vagy fejlesztő szoftvereket fog használni, milyen statisztikai teszteket tervez elvégezni.

**A munka tervezett ütemezése**

Készítsen hozzávetőleges tervet a dolgozatkészítés egyes részfeladatainak határidejéről. A részhatáridőket úgy állítsa be, hogy a témavezetőjének a várható beadási határidő előtt legyen ideje a dolgozatot elolvasni, és az ő észrevételei alapján még a szükséges módosítások elvégezhetők legyenek.

**Ne adja be a témabejelentőt/munkatervet anélkül, hogy témavezetője jóváhagyta volna!**

## 

## 3. sz. melléklet: Témavezetői igazolás

Jelentés és Jegyzőkönyv

a szakdolgozat készítéséről

**A hallgató neve:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Neptun kód:\_\_\_\_\_\_\_\_\_\_\_**

**Szakdolgozat címe:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Intézet / Tanszék / Klinika neve:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Témavezető neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Témabejelentés időpontja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konzultációk időpontja:

202… . \_\_\_\_\_\_\_\_\_\_\_\_\_\_\_\_

202… . \_\_\_\_\_\_\_\_\_\_\_\_\_\_\_\_

202… . \_\_\_\_\_\_\_\_\_\_\_\_\_\_\_\_

Igazolom, hogy a hallgató a szakdolgozattal kapcsolatos kötelezettségeit a fentieknek megfelelően teljesítette, az elkészült szakdolgozat kéziratát bemutatta. A dolgozat beadásához hozzájárulok:

Dátum: 202… . \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_ (témavezető)

## 4. sz. melléklet: Értékelőlap

**Egészségügyi szervező alapszak - szakdolgozati**

**OPPONENSI BÍRÁLATI LAP – 2020**

Hallgató neve:

Szakdolgozat címe:

Témavezető neve:

**OPPONENS NEVE:**

|  |  |
| --- | --- |
| **BÍRÁLATI SZEMPONTOK SZERINTI SZÖVEGES ÉRTÉKELÉS** | **Adott /max pontszám** |
| 1. Bevezetés, kutatási kérdés, probléma   Van-e megfogalmazott kutatási kérdés, ill. cél?  Ha nincs: 0 pont.  Ha van, 1-10-ig terjedő skálán az alábbi szempontok szerint:  - A kérdés, ill. cél megfogalmazása világos, egyértelmű-e?  - A kérdés kellően konkrét-e?  - Releváns egészségügyi probléma-e?  - Szervezői BSc ismeretek alapján megoldható-e?  - Ismerteti-e a dolgozat a hazai/nemzetközi kutatási előzményeket? | …/10 |
| 1. Módszerek, eszközök (felhasznált adatok, stb.)   Ismerteti-e a hallgató a kutatás (fejlesztés, stb.) módszerét  Ha nem: 0 pont  Ha igen 1-10-ig terjedő skálán az alábbi szempontok szerint:  - A módszer beletartozik-e az eü. szervezés/eü. informatika eszköztárába?  - Alkalmas-e a módszer a kutatási probléma megoldására?  - A módszer szakmailag megalapozott, elfogadott-e? (Innovatív módszerek  kidolgozása általában meghaladja a BSc követelményeket, kivételes esetben  megengedhető)  - A módszer leírása lehetővé teszi-e a munka reprodukálását (legalább elvileg)? - A felhasznált adatok forrása egyértelmű-e?  - Az adatkezelés megfelel-e az adatvédelmi stb. szempontoknak?  - Azokat és csak azokat az eszközöket, módszereket ismerteti-e, amelyek az  eredményre hatással lehetnek? | …/10 |
| 1. Eredmények Közli-e a hallgató a módszertani részben leírt munka eredményét?   Ha nem: 0 pont.  Ugyancsak 0 ponttal kell értékelni ezt a részt, ha megalapozott gyanú van arra, hogy a hallgató nem a saját munkájának eredményeit közli sajátjaként.  Egyéb esetben: 1-20-ig terjedő skálán az alábbi szempontok szerint:  - Az eredmények következnek-e a módszerekből?  - Objektívnek tekinthetőek-e?  - Az eredmények alkalmasak-e a kutatási kérdés megválaszolására?  - Az eredmények prezentálása logikus, áttekinthető-e?  - Az „Eredmények” fejezetben csak a hallgató saját eredményei szerepelnek-e? - Keveredik-e a módszerek, ill. a következtetések leírása az eredmények  ismertetésével? | …/20 |
| 1. Következtetés Megválaszolja-e a hallgató a bevezetésben ismertetett kérdést az eredményei alapján?   Ha nem: 0 pont  Ha igen, 1-15-ig terjedő skálán az alábbi szempontok szerint:  - Az állítások következnek-e az eredményekből?  - Összehasonlítja-e a hallgató saját eredményeit más, hasonló munkákkal?  - Ismerteti-e az eredményekből levont következtetés esetleges korlátait (diszkusszió)? | …/15 |
| 1. Forma, szerkezet, stílus   0 pont ha:  - A dolgozat nem tartalmaz hivatkozásokat  Egyéb esetben 1-5 terjedő pontozás az alábbi szempontok szerint:  - A dolgozat nyelvhelyessége, a fogalmazás szakszerűsége  - A szakmai fogalmak helyes használata  - A dolgozat tagolása megfelel-e az elvárásoknak?  - A szakirodalmi hivatkozások formátuma megfelelő-e?  - Csak a valóban fölhasznált forrásokra hivatkozik-e? (Minden forrásra van  utalás a szövegben)  - A dolgozat nyelvezete, stílusa szabatos, a szakmai konvencióknak megfelel-e?  - A dolgozat terjedelme az elvárásoknak megfelel-e (tűréshatáron belül)?  - Az ábrák, táblázatok jól értelmezhetőek-e, el vannak-e látva megfelelő  számozással és föliratozással?  - Az összefoglaló ismerteti-e a munka lényegét, módszereit, eredményeit?  - Az összefoglaló angol fordítása helyes-e? | …/5 |
| **Összes pontszám** |  |
| **Érdemjegy** |  |

Amennyiben a dolgozat bármelyik szempont szerint 0 pontot kap, akkor a dolgozat minősítése elégtelen, függetlenül a többi szempontra adott pontoktól.

Egyéb esetben:

54-60 pont: jeles (5)

46-53 pont: jó (4)

40-45 pont: közepes (3)

31-37 pont: elégséges (2)

0 -30 pont: elégtelen (1)

**Az opponens összbenyomása a dolgozatról:**

**Az opponens kérdései a hallgató felé:**

Budapest, 202….. …………………………….

………..………………………

opponens aláírása

## 

## 5. sz. melléklet: Szakdolgozati témabejelentő

**SZAKDOLGOZATI TÉMABEJELENTŐ ÉS MUNKATERV**

egészségügyi szervező szakos hallgatók részére

|  |  |  |  |  |  |  |
| --- | --- | --- | --- | --- | --- | --- |
| Hallgató neve: |  | NEPTUN kód: |  | | | |
| Választott téma (A témakiírásnak megfelelően, vagy egyéni témaként megjelölve) | | | | | Egyéni téma[[1]](#footnote-1) | |
|  | | | | |  |  |
| A szakdolgozat tervezett címe. | | | | | | |
|  | | | | | | |
| A megoldani kívánt kutatási kérdés (a választott témán belül), hipotézis | | | | | | |
|  | | | | | | |
| A probléma megoldásához tervezett, módszer, felhasználni kívánt adatok, és azok forrása | | | | | | |
|  | | | | | | |
| A munka tervezett ütemezése, munkafázisok hossza (hetekben) Pl. Szakirodalom áttekintése, adatgyűjtés, elemzés, értékelés, a dolgozat megszövegezése, stb. | | | | | | |
| Munkaszakasz | | | | Időtartam | | |
|  | | | |  | | |
|  | | | |  | | |
|  | | | |  | | |
|  | | | |  | | |
|  | | | |  | | |
|  | | | |  | | |
|  | | | |  | | |

Alulírott Hallgató kijelentem, hogy a szakdolgozat elkészítésével kapcsolatos szabályokat megismertem, a határidők be nem tartásából származó következményekkel tisztában vagyok.

|  |  |  |  |  |  |  |
| --- | --- | --- | --- | --- | --- | --- |
|  | év |  | hónap |  | nap | **aláírás (hallgató)** |

Alulírott kijelentem, hogy szakdolgozati témabejelentőt és munkatervet a hallgató velem egyeztette, a szakdolgozat témavezetésével kapcsolatos feladatot vállalom.

|  |  |  |  |  |  |  |
| --- | --- | --- | --- | --- | --- | --- |
|  | év |  | hónap |  | nap | **név, aláírás (témavezető)** |

**Külső konzulens esetén:**

|  |  |
| --- | --- |
| Név: | |
| Munkahely: | |
| Beosztás, végzettség, tudományos fokozat (ha van): | |
| Telefonszám: | E-mail cím: |

**Megjegyzés:**

|  |
| --- |
| A szakdolgozat elkészítésekor a hallgató az alábbi szempontokat vegye figyelembe: |
|  |

**DÖNTÉSEK**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| A szakdolgozati témabejelentőt és munkatervet elfogadom: | | | | | | |  |  |
| Az egyedi szakdolgozat témát engedélyezem. | | | | | | |  |  |
| A külső konzulens személyét elfogadom. | | | | | | |  |  |
| Konzulensnek az alábbi személyt jelölöm ki: | | | | | | | | |
|  | | | | | | | | |
|  | év |  | hó |  | nap | **aláírás (intézetvezető)** | | |

1. A témaválasztás a kiírt témától eltérő is lehet, ha ehhez a téma szerint illetékes oktatási szervezeti egység vezetője hozzájárult. Jelölje x-szel, ha egyedi témát választott! [↑](#footnote-ref-1)